Na temelju članka 107. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14., 7/17., 68/18) u sklopu projekta PRILIKA ZA SVE 3 koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III“ temeljem poziva UP.03.2.1.03 Europskog socijalnog fonda u sklopu Operativnog programa „Učinkoviti ljudski potencijali“ 2014-2020., Srednja škola Koprivnica raspisuje

**N A T J E Č A J**

**za zasnivanje radnog odnosa**

**(M/Ž)**

**POMOĆNIK U NASTAVI** – nepuno određeno radno vrijeme od 35 sati tjedno, 1 izvršitelj, do 30.6.2019.

Uvjeti natječaja:

* najmanje četverogodišnje srednjoškolsko obrazovanje
* nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14,7/17 i 68/18)
* dodatnu prednost imaju osobe s iskustvom u radu s učenicima s teškoćama u razvoju ili u volontiranju

Opis poslova:

* pomoć u obavljanju higijenskih potreba, pomoć pri uzimanju hrane i pića te pomoć u izvođenju primjerenog programa tjelesno-zdravstvene kulture, pružanje podrške u uključivanju u razredni kolektiv, svladavanju socijalno-psiholoških prepreka te usvajanju nastavnih sadržaj.

Uz pisanu prijavu na natječaj potrebno je priložiti:

* životopis
* dokaz o stečenoj stručnoj spremi
* uvjerenje o nekažnjavanju ne starije od 6 mjeseci.

Prijave se podnose u roku osam dana od dana objave natječaja na adresu: Srednja škola Koprivnica, Trg slobode 7, 48000 Koprivnica s naznakom „za natječaj – pomoćnik u nastavi“.

Na natječaj se mogu javiti osobe oba spola.

Odabrani pomoćnik koji prvi puta ulazi u sustav proći će edukaciju za osposobljavanje za rad s djecom s teškoćama.

Sukladno odredbama Opće uredbe o zaštiti podataka (GDPR) prijavom na natječaj kandidat daje privolu za prikupljanje i obradu svih dostavljanih podataka, a sve u svrhu mogućeg zaposlenja.

Obavijest o izboru biti će objavljena na mrežnoj stranici Srednje škole Koprivnica: [www.ss-koprivnica.skole.hr](http://www.ss-koprivnica.skole.hr).

KLASA: 602-03/19-32/01

URBROJ: 2137-49-05-19-01

Koprivnica, 21.2.2019.